

 องค์การบริหารส่วนตำบลเทพราช
อำเภอสิชล  จังหวัดนครศรีธรรมราช
เงินภาษีทุกบาทนั้นมีค่า  ช่วยพัฒนาท้องถิ่นของเรา
· ภาษีโรงเรือนและที่ดิน   1  มกราคม   ถึงสิ้นเดือนกุมภาพันธ์  ของทุกปี 

· ภาษีบำรุงท้องที่   1  มกราคม   ถึง  30  เมษายน  ของทุกปี 
· ภาษีป้าย  1  มกราคม  ถึง  31  มีนาคม  ของทุกปี 
ข้อแนะนำการเสียภาษี 
     1.  ภาษีโรงเรือนและที่ดิน
          คือภาษีที่เก็บจากโรงเรือนหรือสิ่งปลูกสร้างอย่างอื่นที่ให้เช่าที่ทำการค้าขายที่เก็บสินค้าที่ประกอบการอุตสาหกรรม  อาคาร  บ้านเช่า  หอพัก  ธนาคาร  โรงแรม  
แฟลต  อพาร์ตเม้นต์  คอนโดมิเนียม  ตึกแถว  โรงเรียนสอนวิชาชีพ  ฟาร์มสัตว์และที่ปกติใช้ร่วมกับโรงเรือนนั้น ๆ
ระยะเวลาการเสียภาษีโรงเรือนและที่ดิน 
· ผู้เป็นเจ้าของของเจ้าของกรรมสิทธิโรงเรือนและที่ดินต้อง  ไปยื่นแบบแสดงรายการแห่งทรัพย์สิน   (ภ.ร.ด.2)  ต่อเจ้าหน้าที่ ณ สำนักงานองค์การบริหารส่วนตำบลเทพราช ซึ่งทรัพย์สินของท่านนั้นตั้งอยู่  ตั้งแต่วันที่  2  มกราคม  -  สิ้นเดือนกุมภาพันธ์  ของทุกปี
· พนักงานเจ้าหน้าที่จะออบแบบแจ้งการประเมิน  (ภ.ร.ด.8) 

· ผู้ประเมินต้องชำระเงินภายใน  30  วัน  นับตั้งแต่ได้รับแบบแจ้งการประเมิน  (ภ.ร.ด.8) 
อัตราภาษีโรงเรือนและที่ดิน
· ร้อยละ  12.5  ของค่ารายปี 
อัตราโทษและค่าปรับ 

· ผู้ใดละเลยไม่ยื่นแบบแสดงรายการมีความผิดโทษปรับไม่เกิน  200  บาท  และเรียกเก็บภาษีย้อนหลังไม่เกิน  10  ปี 

· ผู้ใดยื่นแบบแสดงรายการไม่ถูกต้องตามความเป็นจริงหรือไม่บริบูรณ์มีความผิดต้องระวางโทษจำคุกไม่เกิน  6  เดือน  หรือปรับไม่เกิน  500  บาท  หรือทั้งจำทั้งปรับและเรียกเก็บได้ไม่เกิน  5  ปี 

· ถ้าชำระค่าภาษีเกินกำหนด  30  วัน  นับถัดจากวันที่ได้รับแจ้งจากเจ้าหน้าที่ประเมิน  ให้เสียเงินเพิ่ม  ดังนี้ 

· ไม่เกิน  1  เดือน  เสียเพิ่ม  2.5% 

· เกิน  1  เดือน  แต่ไม่เกิน  2  เดือน  เพิ่ม  5% 

· เกิน  2  เดือน  แต่ไม่เกิน  3  เดือน  เพิ่ม  7.5% 

· เกิน  3  เดือน  แต่ไม่เกิน  4  เดือน  เพิ่ม  10% 

· เกิน  4  เดือนขึ้นไปให้ยึดอายัดหรือขายทอดตลาดทรัพย์สินโดยมิต้องขอให้ศาลสั่งหรือออกหมายยึด  
     2. ภาษีบำรุงท้องที่
          หรือภาษีที่ดิน  คือภาษีที่เรียกเก็บจากเจ้าของที่ดินที่มีกรรมสิทธิที่ดินผู้ถือครองที่ดินในเขตองค์การบริหารส่วนตำบลเทพราช
ระยะเวลาการเสียภาษีบำรุงท้องที่หรือภาษีที่ดิน
          ภายในวันที่  1  มกราคม  ถึงสิ้นเดือนเมษายนของทุกปี  โดยยื่นแบบแสดงรายการที่ดิน (ภ.บ.ท.5)  ณ สำนักงานองค์การบริหารส่วนตำบลเทพราช  หากพ้นกำหนด  ต้องเสียเพิ่มอีกร้อยละ  24  ต่อปี  ส่วนผู้ที่หลีกเลี่ยงไม่เสียภาษี  เจ้าพนักงานประเมินมีอำนาจแจ้งการประเมินย้อยหลังได้ไม่เกิน  10 ปี และเก็บเงินเพิ่มอีกร้อยละ 10  


     3.ภาษีป้าย
              คือภาษีที่จัดเก็บจากเจ้าของป้ายที่แสดงชื่อยี่ห้อหรือเครื่องหมายที่ใช้ประกอบการค้าหรือการโฆษณาการค้าเพื่อหารายได้  โดยต้องเสียภาษีป้าย (ภ.ป.1) ตั้งแต่  1  มกราคม ถึงสิ้นเดือน  มีนาคมของทุกปี
การยื่นแบบแสดงรายการภาษีป้าย 
· เสียภาษีป้ายโดยเสียเป็นรายปี  ยกเว้นป้ายที่เริ่มติดตั้งหรือแสดงในปีแรก  ให้ยื่นแบบแสดงรายการภาษีป้ายภายใน  15  วัน  และให้เสียภาษีป้ายตั้งแต่วันที่เริ่มติดตั้ง  หรือแสดงจนถึงสิ้นปีและเสียภาษีเป็นรายงวด ๆ ละ 3 เดือนของปี 
· ชำระภาษีป้ายภายใน  15  วัน  นับตั้งแต่วันที่ได้รับแจ้งการประเมินจากเจ้าหน้าที่  
อัตราภาษีป้าย
               จะเก็บตามเนื้อที่ของป้ายโดยเอาส่วนกว้างที่สุดของป้ายเป็นตารางเซนติเมตรแล้วคิดค่าภาษีป้ายตามประกาศกระทรวงมหาดไทยดังนี้ 
· ป้ายภาษาไทยล้วน  อัตรา  3  บาท  ต่อ  500  ตารางเซนติเมตร 
· ป้ายภาษาไทยปนภาษาต่างประเทศ  รูปภาพ  โลโก้  หรือเครื่องหมายอัตรา  20  บาท  ต่อตารางเซนติเมตร 
· ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่  หรือป้ายที่มีอักษรไทยบางส่วนหรือต่ำกว่าอักษรต่างประเทศ  อัตรา  40  บาท  ต่อ  500  ตารางเซนติเมตร 
· ป้ายทุกชนิดเมื่อคำนวณพื้นที่ป้ายแล้วทีอัตราที่ต้องเสียภาษีต่ำกว่าป้ายละ  200  บาท  ให้เสียภาษีป้ายละ  200  บาท 
